เลิกมโนกันซักที! INTUCH ปฏิเสธเสียงแข็งไม่ซื้อหุ้น JAS
เลิกมโนกันซักที! INTUCH ปฏิเสธเสียงแข็งไม่ซื้อหุ้น JAS
8 ธ.ค. 2559

ผู้สื่อข่าวรายงานว่า จากกรณีที่ได้เกิดกระแสข่าวลือในวันนี้ (8 ธ.ค.) ว่ากลุ่ม บริษัท อินทัช โฮลดิ้งส์ จำกัด (มหาชน) หรือ INTUCH ได้มีการเจรจาขอซื้อหุ้นทั้งหมดจากผู้ถือหุ้นใหญ่ บริษัท จัสมิน อินเตอร์เนชั่นแนล จำกัด (มหาชน) หรือ JAS โดยมีการคาดการณ์กันว่าขณะนี้อยู่ระหว่างการเจรจาเรื่องราคาหุ้นที่จะทำการซื้อขาย นั้น 
ล่าสุด INTUCH ได้ออกมาชี้แจงผ่านตลาดหลักทรัพย์แห่งประเทศไทย (ตลท.) ว่าตามที่ปรากฏเป็นข่าวดังกล่าวนั้น ไม่เป็นความจริงแต่ประการใด และขณะนี้บริษัทไม่มีแผนการที่จะเข้าซื้อหุ้นดังกล่าว
ด้านราคาหุ้น INTUCH ปิดตลาดภาคเช้าอยู่ที่ระดับ 51.25 บาท ปรับตัวขึ้น 1.25 บาท หรือ 2.50% ด้วยมูลค่าซื้อขาย 1.44 พันล้านบาท ส่วน JAS ปิดตลาดภาคเช้าอยู่ที่ระดับ 8.30 บาท ปรับตัวขึ้น 0.35 บาท หรือ 4.40% ด้วยมูลค่าซื้อขาย 1.10 พันล้านบาท